b'\n_START_ARTICLE_\nAbd Al Rahman II.\n_START_SECTION_\n\xc5\xbdivljenjepis\n_START_PARAGRAPH_\nRojen je bil v Toledu kot sin emirja Al Hakama I.. V mladosti je sodeloval v tako imenovanem "pokolu v jarku", v katerem so na Al Hakamov ukaz pobili 700 do 5000 ljudi, ki so se mu pri\xc5\xa1li poklonit._NEWLINE_Leta 822 je po o\xc4\x8detovi smrti nasledil polo\xc5\xbeaj kordovskeg emirja in se skoraj neprekinjeno vojskoval z Alfonzom II. Asturskim, dokler ni leta 842 ustavil njegovega prodiranja na jug. Leta 837 je zatrl upor kristjanov in Judov v Toledu. Po uporu je izdal odlok, s katerim je bilo kristjanom prepovedano posku\xc5\xa1ati dose\xc4\x8di mu\xc4\x8deni\xc5\xa1tvo, in celo sklical kr\xc5\xa1\xc4\x8dansko sinodo, na kateri so mu\xc4\x8deni\xc5\xa1tvo prepovedali._NEWLINE_Leta 844 je odbil napad Vikingov, ki so se izkrcali v Cadizu, osvojili Sevillo (razen citadele) in napadli samo C\xc3\xb3rdobo. Po zmagi je v Sevilli ustanovil vojno ladjevje in pomorski arzenal, s katerim je nameraval odbiti morebitne kasnej\xc5\xa1e napade._NEWLINE_Leta 840 se je odzval pro\xc5\xa1nji Vilijama Septimanskega za pomo\xc4\x8d v borbi proti frakovskemu kralju Karlu Ple\xc5\xa1astemu.\n_START_SECTION_\nZapu\xc5\xa1\xc4\x8dina\n_START_PARAGRAPH_\nAbd Al Rahman je znan po obse\xc5\xbenem pogramu gradnje javnih zgradb in raz\xc5\xa1iritve Velike mo\xc5\xa1eje v C\xc3\xb3rdobi, kjer je leta 852 umrl. Bil je energi\xc4\x8den in u\xc4\x8dinkovit branilec meja svojega emirata in velik mecen umetnosti. Bil je odgovoren za usmrtitev 48 kr\xc5\xa1\xc4\x8danskih mu\xc4\x8dencev.'